На основу члана 2. став 2. и 4. Закона о правобранилаштву ("Службени гласник РС", бр. 55/14, ), члана 32. став 1. тачка 6) Закона о локалној самоуправи („Службени гласник РС“ број: 129/07, 83/14-др.закон, 101/16-др.закон, 47/18 и 111/21-др.закон) и члана 40. став 1. тачка 6) и тачка 9) а увезиса чланом 27. став 2. и чланом 111. Статута општине Дољевац („Службени лист града Ниша“, број 127/18, 91/19 и 22/21),

Скупштина општине Дољевац на седници одржаној дана 30.06.2025. године, донела је

**О Д Л У К У**

**О** **ДОПУНИ ОДЛУКЕ О ОПШТИНСКОМ ПРАВОБРАНИЛАШТВУ ОПШТИНЕ ДОЉЕВАЦ**

Члан 1.

У Одлуци о општинском правобранилаштву општине Дољевац („Службени лист Града

Ниш“ број:50/15, 132/16, 147/16, 103/17 и 118/24) ,

У СТАВУ „ II ДЕЛОКРУГ“ у **члану 5. после става 2. додаје се нови став 3. који гласи**:

- „Општински правобранилац овлашћен је да у току поступка вансудског, мирног решавања спора, на своју иницијативу или иницијативу или предлог супротне стране, закључује постигнути споразум за мирно решавање спорног односа, без посебне сагласности Општинског веће општине Дољевац , уколико вредност постигнутог споразума не прелази износ од 100.000,00 динара (стохиљада динара), у који износ се не урачунавају трошкови заступника-адвоката супротне странке, уколико странка има заступника-адвоката, док је за закључење постигнутог споразума за мирно решавање спорног односа, чија вредност прелази 100.000,00 динара (стохиљада динара), општински правобранилац дужан да пре закључења постигнутог споразума прибави сагласност Општинског већа општине Дољевац“

Члан 2.

У осталом делу, Одлка о општинском правобранилаштву општине Дољевац („Службени

лист Града Ниш“ број:50/15, 132/16, 147/16, 103/17 и 118/24) ,остаје непромењена.

Члан 3.

Ова Одлука ступа на снагу осам дана од дана објављивања у „Службеном листу града Ниша“.

Број: 702-1079

У Дољевцу, 30.06.2025. године

СКУПШТИНА ОПШТИНЕ ДОЉЕВАЦ

ПРЕДСЕДНИК

Дејан Смиљковић