На основу члана 76. став 1. и 3. Закона о приватизацији („Службени гласник РС“, број 83/2014, 46/2015, 112/2015, 20/2016 - аутентично тумачење и 19/2025)) члана 2а. и члана 115. став 2. Закона о пореском поступку и пореској администрацији („Службени гласник РС“, број 80/2002, 84/2002 - испр., 23/2003 - испр., 70/2003, 55/2004, 61/2005, 85/2005 - др. закон, 62/2006 - др. закон, 63/2006 - испр. др. закона, 61/2007, 20/2009, 72/2009 - др. закон, 53/2010, 101/2011, 2/2012 - испр., 93/2012, 47/2013, 108/2013, 68/2014, 105/2014, 91/2015 - аутентично тумачење, 112/2015, 15/2016, 108/2016, 30/2018, 95/2018, 86/2019, 144/2020, 96/2021, 138/2022 и 94/2024), члана 157. став 1. тачка 6. Закона о стечају („Службени гласник РС“, број 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и члана 40. став 1. тачка 6) и члана 13. Статута општине Дољевац („Службени лист града Ниша“, број 127/18, 91/19 и 22/21)

Скупштина општине Дољевац, на седници одржаној дана 30.06.2025. донела је

**ОДЛУКУ**

**О ДАВАЊУ САГЛАСНОСТИ НА ОТПИС ПОТРАЖИВАЊА ОПШТИНЕ ДОЉЕВАЦ ОД СУБЈЕКТА ПРИВАТИЗАЦИЈЕ „FULL PROTECT“ БЕОГРАД**

Члан 1.

Скупштина општине Дољевац је сагласна да се потраживање општине Дољевац од

субјекта приватизације „FULL PROTECT“ Београд, (у даљем тексту:Субјекат приватизације), ПИБ:103876412, у складу са предложеном мером Унапред припремљеног плана реорганизације (у даљем тексту УППР) и конверзије потраживања у трајни улог у капиталу субјекта приватизације, отпишу са стањем на дан 31.12.2014. године.

Члан 2.

Отпис се врши по основу уступљених јавних прихода, неплаћеног припадајућег пореза на зараде и то: порез на зараде, уплатни рачун: 711111 у износу од 64.027,07 динара и пореза на зараде-припадајући део, уплатни рачун: 711111/4848 у износу од 24.883,65, **што укупно износи 88.910,72 динара.**

Члан 3.

Износ за отпис је утврђен на основу Закључка Владе Републике Србије 05 Број: 023-11596/2015-02 од 30.10.2015. године и Закључка Владе Републике Србије 05 Број: 023-6214/2020-01 од 08.10.2020. године, а сходно записнику Пореске управе Филијале центар о усаглашеном стању дуга по основу јавних прихода са стањем на дан 31.12.2024. године, број: Службено/17 од 03.08.2017. године, a односи се на отпис дуга са стањем на дан 31.12.2014. године, са припадајућом каматом до дана правоснажности решења 07.06.2017. године, којим се потврђује усвајање УППР и конверзија потраживања у трајни улог у капиталу субјекта приватизације настала у периоду од 01.01.2015. – 31.12.20215. године за пореског обвезника „FULL PROTECT“ Београд, ПИБ 103876412.

Члан 4.

Отпис потраживања на дан 31.12.2014. године, по основу неизмирених уступљених јавних прихода од „FULL PROTECT“ Београд, спровешће се као мера реализације усвојеног и правноснажног Унапред припремљеног плана реорганизације (у даљем тексту УППР) и конверзије потраживања у трајни улог у капиталу субјекта приватизације.

Члан 5.

Ова Одлука се доноси на основу следеће документације којом се доказује испуњеност услова у складу са чланом 76. став 3. и 4. Закона о приватизацији („Службени гласник РС“, број: 83/2014, 46/2015, 112/2015, 20/2016-аутентично тумачење и 19/2025):

1. Закључак Владе Републике Србије 05 Број: 023-11596/2015-02 од 30.10.2015. године,

2. Закључак Владе Републике Србије 05 Број: 023-6214/2020-01 од 08.10.2020. године и

3. Записник Пореске управе Филијале Центар о усаглашеном стању дуга по основу јавних прихода са стањем на дан 31.12.2024. године, број: Службено/17 од 03.08.2017. године.

Члан 6.

Ову Одлуку доставити Министарству финансија-Пореска управа-Сектор за наплату, на адресу: Пореска управа-Централа, Земун, Цара Душана 145. и субјекту приватизације.

Члан 7.

Ова Одлука ступа на снагу даном доношења и објављује се у „Службеном листу Града Ниша“.

Број: 020-886

У Дољевцу, 30.06..2025.

СКУПШТИНА ОПШТИНЕ ДОЉЕВАЦ

ПРЕДСЕДНИК

Дејан Смиљковић