На основу чл. 32. став 1. тачка 6) Закона о локалној самоуправи (''Службени гласник РС'', бр. 129/07, 83/14, 101/16, 47/18 и 111/21), члана 84 став 4 (с9) Закона о планирању и изградњи (''Службени гласник РС'', бр 72/2009-105, 81/2009-76 (исправка), 64/2010-66 (УС), 24/2011, 121/2012, 42/2013, 50/2013, 98/2013, 132/2014, 145/2014, 83/2018, 31/2019, 37/2019 (др. закон), 9/2020, 52/2021 и 62/2023) и члана 40. став 1. тачка 6) Статута општине Дољевац („Службени лист града Ниша“, број 127/18, 91/19 и 22/21),

Скупштина општине Дољевац, на седници одржаној дана 30.06.2025. године, донела је

ОДЛУКУ

о контроли извршавања обавезе прибављања сертификата о енергетским својствима

постојећих стамбених зграда

Члан 1.

Овом одлуком ближе се уређује начин контроле извршавања обавезе прибављања сертификата о енергетским својствима зграда, односно посебних делова зграда, у складу са чланом 84. став 4. (с9) Закона о планирању и изградњи (''Службени гласник РС'', бр 72/2009-105, 81/2009-76 (исправка), 64/2010-66 (УС), 24/2011, 121/2012, 42/2013, 50/2013, 98/2013, 132/2014, 145/2014, 83/2018, 31/2019, 37/2019 (др. закон), 9/2020, 52/2021 и 62/2023).

Члан 2.

Субјекти надзора у смислу ове одлуке су власници постојећих стамбених зграда које се налазе на територији општине Дољевац.

Члан 3.

Власници зграда из члана 2. ове одлуке дужни су да у року од десет година од дана ступања на снагу измене Закона о планирању и изградњи („Сл. гласник РС“, број 62/2023), прибаве сертификат о енергетским својствима зграде или њеног посебног дела.

Члан 4.

Послове контроле извршавања ове обавезе обавља надлежна организациона јединица Општинске управе општине Дољевац, Одељење за урбанизам и инспекцијске послове.

Члан 5.

Контрола се врши увидом у достављену документацију, теренском контролом или по службеној дужности. Надлежно одељење води евиденцију о издатим сертификатима о енергетским својствима зграде на територији општине Дољевац.

Члан 6.

У циљу праћења извршавања обавезе из члана 3. ове одлуке, надлежно одељење може једном годишње издавати јавни позив власницима зграда за достављање доказа о прибављеном сертификату о енергетским својствима зграде. .

Члан 7.

Ако надлежни орган утврди да власник зграде није прибавио сертификат у законском року, о томе саставља записник и обавештава грађевинску инспекцију ради даљег поступања у складу са Законом.

Члан 8.

Ова Одлука ступа на снагу 8 (осам) дана од дана објављивања у ''Службеном листу града Ниша''.

Број: 317-915

У Дољевцу, 30.06.2025. године

СКУПШТИНА ОПШТИНЕ ДОЉЕВАЦ

ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дејан Смиљковић