На основу члана 10. Закона о јавној својини ("Сл. гласник РС", бр. 72/2011, 88/2013, 105/2014, 104/2016 - др. закон, 108/2016, 113/2017, 95/2018, 153/2020 и 94/2024), члана 32. став 1. тачка 20. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 7. став 3. Закона о путевима ("Сл. гласник РС", бр. 41/2018, 95/2018 - др. закон и 92/2023 - др. закон), Просторни план општине Дољевац („ Службени лист града Ниша“, бр.16/11, 91/19, 80/24, 118/24 и 18/25) и чл. 40. ст.1. тачка 6). Статута општине Дољевац („Службени лист града Ниша“, број 127/18, 91/19 и 22/21),

Скупштина општине Дољевац, на седници одржаној дана 30.06.2025. године, доноси

ОДЛУКУ

О утврђивању јавне намене на непокретностима у КО Пуковац за потребе формирања некатегорисаног пута и престанку јавне на непокретностима у КО Пуковац

Члан 1.

Утврђује се јавна намена на кп.бр. 11735/1 површине 590м2 и 11762/2 површине 532м2 обе у К.О. Пуковац, власника ДОО МАКИНТЕРНАЦИОНАЛ НИШ, за потребе формирања некатегорисаног пута.

Утврђује се престанак јавне намене (некатегорисани пут) кп.бр. број 13997 површине 538м2 и кп.бр. 13999/4 површине 1280м2 обе К.О. Пуковац, које се налазе у јавној својини општине Дољевац.

Члан 2.

Након престанка јавне намене на кп.бр. број 13997 и кп.бр. 13999/4 обе у КО Пуковац, непокретности из члана 1. став 2. ове Одлуке, стичу статус грађевинског земљишта у јавној својини општине Дољевац

Члан 3.

Налаже се Одељењу за привреду и финансије и Одељењу за урбанизам и испекцијске послове, Општинске управе општине Дољевац, да спроведу ову Одлуку, изврше потребне измене у евиденцијама јавне својине, као и да поднесу захтев Републичком геодетском заводу-Служби за катастар непокретности Дољевац, ради промене статуса непокретности.

Члан 4.

Ова одлука ступа на снагу наредног дана од дана објављивања у „Службеном листу града Ниша“.

О Б Р А Л А З О Ж Е Њ Е

Обзиром да не постоји више потреба да непокретности наведене у члану 1. став 2. ове Одлуке и то: кп.бр. број 13997 површине 538м2 и кп.бр. 13999/4 површине 1280м2 обе К.О. Пуковац, које се налазе у јавној својини општине Дољевац, буду у општој употреби, јер се користе за друге намене, предлаже се да тим парцелама престане јавна намена и да стекну статус грађевинског земљишта у јавној својини општине Дољевац.

Доношење напред наведене Одлуке омогућава општини Дољевац даље управљање наведеним непокретностима у складу са законом.

Број: 416-919

Датум: 30.06.2025.

СКУПШТИНА ОПШТИНЕ ДОЉЕВАЦ

ПРЕДСЕДНИК СКУПШТИНЕ

Дејан Смиљковић